Mobiilipedagogia+opetuksessa

Mobiilipedagogia opetuksessa -hankkeen tavoitteena on kehittää ja pilotoida uusia opiskelijoiden oppimista tukevia toimintamalleja ja ratkaisuja yhteistyössä työelämän toimijoiden ja muiden sidosryhmien kanssa käyttäen apuna mobiiliteknologiaa. Uusien opetusvälineiden käyttöönottoon liittyy myös niihin soveltuvien materiaalien ja sovellusten kehittäminen, testaaminen ja käyttöönotto.

Tavoitteena on luoda myös pedagoginen toimintamalli, jolla tuetaan sekä oppilaitoksen ja opiskelijoiden että oppilaitoksen ja työpaikkaohjaajien sekä muiden työelämän edustajien välistä yhteydenpitoa ja koulutusta (mm. työpaikkaohjaajien etäkoulutus).

Syksyllä 2012 alkanut hanke jatkuu vuoden 2013 loppuun ja hankeverkostossa on mukana neljä koulutuksen järjestäjää: Turun kaupunki (Turun ammatti-instituutti), Lounais-Suomen koulutuskuntayhtymä, Salon seudun koulutuskuntayhtymä sekä vertaiskehittäjänä Peimarin koulutuskuntayhtymä.

Hanke [|Koulutustakuu.fi-sivustolla] Hankkeen [|Facebook-sivut]

Lisätietoja: Projektikoordinaattori Mika Salonen puh. 040 162 8450 s-posti: mika.salonen@turku.fi